**A büntetés-végrehajtás országos parancsnokának
52/2016. (XII. 1.) OP**

***s z a k u t a s í t á s a***

***a Telekom hálózatos, nem nyilvános mobil távközlési szolgáltatás fogvatartottak részére
történő működtetésével kapcsolatos feladatok végrehajtására vonatkozó Szabályzat
kiadásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 175. §-ra, valamint az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet 5. §-ra, a 26. §-ra, a 44. § (2) bekezdés f), j), k) pontjára, 45. §-ra, 95. § (5) bekezdésére, 104. §-ra, 1. melléklet 6.8. pontjára - az alábbi szakutasítást adom ki

1. A szakutasítás hatálya a Büntetés-végrehajtás Országos Parancsnokságára (továbbiakban: BVOP) és valamennyi büntetés-végrehajtási intézetre (továbbiakban: intézet) kiterjed.

2. A szakutasítás Mellékleteként kiadom a Telekom hálózatos, nem nyilvános mobil távközlési szolgáltatás fogvatartottak részére történő működtetésével kapcsolatos feladatok végrehajtására vonatkozó Szabályzatot.

3. Jelen szakutasítás a kiadás napján lép hatályba, mellyel egyidejűleg a 65/2015. (VIII.18.) OP szakutasítás hatályát veszti.

 4. Az Igazságügyi Megfigyelő és Elmegyógyító Intézet főigazgatója jelen szakutasítás előírásaitól eltérően rendelkezhet.

 **Dr. Tóth Tamás bv. vezérőrnagy**

országos parancsnok